Paajanen (laulaja)

Mauno Paajanen (s. 1. helmikuuta 1960)http://www.discogs.com/Various- Fireball/release/5711265 (Claudie-yhtyeen esittelyteksti levyn kannessa) on suomalainen laulaja-lauluntekijä, joka on levyttänyt nimellä Paajanen neljä albumia ja useita singlejä sekä tehnyt useille eri artisteille kappaleita. Mauno Paajasen levytysura käynnistyi vuonna 1976, jolloin hän pääsi Claudie- yhtyeen riveissä levyttämään kolme kappaletta kokoelmalle Fireball. Seuraavana vuonna Paajanen levytti ensimmäisen soolosinglensä "80 lätkä / Poste Restante". Ensimmäinen pitkäsoittolevy Poste Restante ilmestyi Fonovoxin Titan -levymerkillä vuonna 1978. Jatkoa seurasi jo vuoden kuluttua, jolloin kakkosalbumi Psyko ilmestyi Silver Blue -merkillä. Ensimmäisen albuminsa tekstejä Paajanen joutui muokkaamaan soveliaampaan muotoon, mutta kakkoslevyn kohdalla hän ei tähän enää suostunut. Tämä selittääkin suurelta osin kahden lyhyen ajan sisällä tehdyn albumin tekstimaailmallisen eroavaisuuden. Nimenomaan Psyko -levy onkin noussut eräänlaiseksi kulttiklassikoksi ja kappaleesta "Kundi meikkaa" on tehty useita covereita, joista tunnetuin lienee Organ-yhtyeen levytys. Psyko-albumin jälkeen Paajanen julkaisi vuoden 1980 puolella singlen "Yläkerran psyko / Hait tyttöjä syö", joka jäi sangen vähälle huomiolle. Tämän jälkeen seurasikin pitkä tauko Paajanen-nimellä tehdyn levytystuotannon osalta, ja syntyi Twiggy Oliver -yhtye. Vuonna 1986 Kaktus -levymerkki julkaisi hieman yllättäin Paajasen kokoelmalevyn Aito suomalainen ranskatar, joka sisälsi levytyksiä kahdelta ilmestyneeltä albumilta sekä singlebiisin "Hait tyttöjä syö". Seuraava Paajasen julkaistu levytys syntyi vuonna 2003, jolloin ilmestyi promosinglenä kappale "Musta kuu". Paria vuotta myöhemmin puolestaan ilmestyi promosingle "Sokea mies ruusun toi". Lokakuussa 2007 julkaistiin Paajasen uudempaa materiaalia sisältävä EP, Enkelit hei sekä tuplakokoelma Psyko – Kaikki levytykset 1977–1980. Pedro Hietasen kanssa levytetty, Mies joka tiesi liikaa -albumi ilmestyi syyskuussa 2008. Uusin albumi on nimeltään "Nainen katoaa", julkaistu kesäkuussa 2010. Paajanen on sanoittanut ja säveltänyt lauluja mm. seuraaville artisteille: Maria Hänninen, Tarja Merivirta, Esa Saarinen, Karl Sinkkonen, Riki Sorsa, Clifters, Outi Popp ja Tin Janine. == Diskografia == === Albumit === * Poste Restante (Titan TTLP 504, 1978) * Psyko (Silver Blue SBLP 502, 1979) * Paajanen feat. Pedro Hietanen: Mies joka tiesi liikaa (2008) * Nainen katoaa (Rocket Records ROK-049, 2010) === Kokoelmat === * Aito suomalainen ranskatar (Kaktus KAKLP-5, 1986) * Psyko – Kaikki levytykset 1977–1980 (Rocket Records ROK-004, 2007) === Singlet ja EP:t === * 80 lätkä / Poste Restante (Titan TTS-004, 1977) * Missä Liisa on / Mrs. Brook (JP-Musiikki JPS 1001, 1979) * Yläkerran psyko / Hait tyttöjä syö (JP-Musiikki JPS 1018, 1980) * Musta kuu (Poptori SNAPCD-477, promo, 2003) * Sokea mies ruusun toi (Melplay MPLSS007, promo, 2005) * Enkelit hei (Rocket Records CHE-002, EP, 2007) == Katso myös == * Twiggy Oliver ==Lähteet== == Aiheesta muualla == * Paajanen-biografia Rocket Recordsin sivuilla * * Paajanen Meteli.netissä Luokka:Suomalaiset laulaja-lauluntekijät Luokka:Vuonna 1960 syntyneet Luokka:Elävät henkilöt